**Forslag til årsmøte i: Drammen Roklubb - 2020**

**Fra: Styret**

**Tittel på forslag: Stiftelsesdatoen for Drammen Roklubb**

**Forslag:**

Ved sammenslåing av Drammens Roklub, stiftet 12.juni 1924 og Drammens Kvinnelige Roklubb, stiftet 6.september 1945 den 4.desember 1987, ble klubbens navn Drammen Roklubb med stiftelsesdato 12.juni 1924.

**Begrunnelse:**

Årsmøtet 2013 vedtak å endre stiftelsesdatoen fra 12.juni 1924 til 7.mai 1878. Bakgrunnen for forslaget om å endre stiftelsesdatoen var at Drammens Roklub ble stiftet 7.mai 1878. Men denne roklubben ble oppløst, nedlagt og avviklet i henhold til loven den 22.februar 1904 i en ekstraordinær generalforsamling. Ifølge Buskerud Idrettskrets og Norges Idrettsforbund, juridisk avdeling er denne klubben ”død” og kan ikke oppstå igjen. Den er kun historie. Det er ikke hjemmel i NIF´s lov å ta en stiftelsesdato fra en nedlagt klubb. Roklubben som ble stiftet 12.juni 1924 vedtok å ta navnet til den tidligere roklubben som ble oppløst i 1904 - Drammens Roklub. Det er lov å ta samme navn som tidligere klubb – Drammens Roklub. Ved sammenslåing av den mannlige og den kvinnelige roklubben den 4.desember 1987 ble det vedtatt at klubben skulle hete Drammen Roklubb med stiftelsesdato fra den eldste av disse klubbene - 12.juni 1924. Jfr NIF § 18 fotnote 26: Ved sammenslåing skal eldste stiftelsesdato og klubbnummer for dette idrettslaget benyttes.

Forslaget om å rette opp stiftelsesdatoen ble lagt frem for årsmøtet 7.februar 2019 til behandling. Forslaget fikk to motforslag – et med forslag om å si nei til forslaget og et med forslag om at behandlingen av forslaget skulle utsettes til neste årsmøte. Det ble vedtatt å utsette forslaget til neste årsmøte.

Drammen, 25.januar 2020

\_\_\_\_\_\_\_\_\_\_\_\_\_\_\_

Drammen Roklubb

Styret v/leder Eirik Hexeberg Henriksen